За да обслужва F-16, България ще инвестира до 300 млн. лева за инфраструктура

За да обслужва F-16, България ще инвестира до 300 млн. лева за инфраструктура

СОФИЯ, (ВМ) – България се е подготвила да инвестира 300 млн. лева в необходимата инфраструктура за изтребителите F-16 Block 70. Харчовете са предвидени за следващите три години, но военният министър Красимир Каракачанов допусна във вторник, че те може да излязат и по-малко.

Прочети още: На 8-ми август България е превела сумата от 1,2 милиарда щатски долара на САЩ за покупката на осем F-16

Още преди сключването на сделката със САЩ беше ясно, че България ще трябва сама да подготви авиобазата „Граф Игнатиево“ за нуждите на изтребителите. Очаква се точните анализи да бъдат готови в началото на следващата година.

По-рано тази година военното министерство преведе цялата сума от 1.2 млрд. долара на САЩ за осемте изтребители F-16 Block 70. Първите шест машини се очаква да пристигнат в България през 2023, а последните две през 2024 година. Междувременно ще започне и обучението на българските пилоти.

Прочети още: Lockheed ще извършва частични ремонти на българските F-16 в пловдивския завод „Авионамс“

България планира да закупи още 8 изтребители, но не се знае кога ще се случи това.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Пан.бг